SL Uradni list Evropske unije C 289/29

Objava vloge na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

(2007/C 289/16)

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006 (1). Izjavo o ugovoru mora Komisija prejeti v šestih mesecih po dnevu te objave.

POVZETEK

UREDBA SVETA (ES) št. 510/2006

„CHOURIÇO AZEDO DE VINHAIS“ ali „AZEDO DE VINHAIS“ ali „CHOURIÇO DE PÃO DE VINHAIS“

ES št.:PT/PGI/005/0458/20.04.2005

ZOP ( ) ZGO ( X )

Ta povzetek zajema glavne elemente specifikacije proizvoda za informativne namene.

1. Pristojna služba v državi članici:

Naziv: Gabinete de Planeamento e Políticas Naslov: Rua Padre António Vieira, n.o 1-8o P-1099-073 Lisboa Telefon: (351) 213 819 300 Telefaks: (351) 213 876 635 E-naslov: gppaa@gppaa.min-agricultura.pt

2. Vlagatelj:

aziv: ANCSUB — Associação Nacional de Criadores de Suínos de Raça Bísara Naslov: Edifício da Casa do Povo — Largo do Toural P-5320-311 Vinhais Telefon: (351) 273 771 340 Telefaks: (351) 273 770 048 E-naslov: ancsub@bisaro.info Sestava: proizvajalci/predelovalci ( X ) drugo ( )

3. Vrsta proizvoda:

Skupina 1.2: Mesni proizvodi (kuhani, soljeni, dimljeni itd.)

4. Specifikacija:

(povzetek zahtev v skladu s členom 4(2) Uredbe (ES) št. 510/2006)

4.1 Ime: „Chouriço Azedo de Vinhais“ ali „Azedo de Vinhais“ ali „Chouriço de Pão de Vinhais“

4.2 Opis: Dimljena klobasa, pripravljena iz mesa in maščobe prašičev pasme bisaro ali njihovih križancev, katerih eden od staršev mora biti pasme bisaro (živali F1, ki so rezultat križanja čistokrvnih prašičev pasme bisaro, vnesenih v rodovniško knjigo, s prašiči drugih pasem), lokalnega pšeničnega kruha in oljčnega olja iz regije Trás-os-Montes (pomembna zaradi posebnega okusa in sestave, ki ga dajeta proizvodu), katerih mešanica se nadeva v debelo črevo prašiča. En konec črevesa se zaveže ali zašije in zasuka, nato se naredita dva ali trije vozli. Ko se črevo napolni z nadevom, se drugi konec zaveže z bombažno nitjo. Klobasa je ravna in je valjaste oblike, povprečno meri v dolžino od 20 do 25 cm, njen premer je od 7 do 10 cm in je rumenorjave barve. Tudi notranjost je rumenorjave barve in ima pri razrezu homogen videz. Končna teža je približno 300 g.

4.3 Geografsko območje: Zaradi tradicionalne metode pridobivanja, vrste prehrane živali, tradicionalnega znanja in izkušenj lokalnega prebivalstva v zvezi z rejo živali ter značilnosti prsti, od katere je odvisna osnovna prehrana živali, na podlagi katere se pridobi surovina, ki ima nesporno svojevrstno kakovost, je območje, kjer se prašiči pasme bisaro in njihovi križanci, ki se uporabljajo pri pripravi proizvoda Chouriço Azedo de Vinhais, skotijo, vzrejajo, pitajo, zakoljejo in razrežejo, omejeno na občine Alfândega da Fé, Bragança, Carrazeda de Anciães, Freixo de Espada à Cinta, Macedo de Cavaleiros, Miranda do Douro, Mirandela, Mogadouro, Torre de Moncorvo, Vila Flor, Vimioso in Vinhais v okrožju Bragança ter občine Alijó, Boticas, Chaves, Mesão Frio, Mondim de Basto, Montalegre, Murça, Régua, Ribeira de Pena, Sabrosa, Santa Marta de Penaguião, Valpaços, Vila Pouca de Aguiar in Vila Real v okrožju Vila Real, saj sta potrebna osnovna prehrana in način vzreje značilna le za to območje. Zaradi posebnih vremenskih razmer, potrebnih za pripravo proizvoda Chouriço Azedo de Vinhais, znanja in izkušenj lokalnega prebivalstva ter nespremenjenih in zanesljivih lokalnih metod priprave, je geografsko območje predelave omejeno na občine Alfândega da Fé, Bragança, Carrazeda de Anciães, Freixo de Espada à Cinta, Macedo de Cavaleiros, Miranda do Douro, Mirandela, Mogadouro, Torre de Moncorvo, Vila Flor, Vimioso in Vinhais v okrožju Bragança.

4.4 Dokazilo o poreklu: Proizvod Chouriço Azedo de Vinhais se lahko prideluje le v ustrezno pooblaščenih predelovalnih obratih na zgoraj navedenem območju predelave. Celoten proizvodni postopek je strogo nadzorovan, s čimer se zagotovi popolna sledljivost proizvoda. Surovina se pridobiva iz prašičev pasme bisaro, ki so vneseni v zootehnični register živalskih pasem, ali iz prašičev križancev (F1), pri čemer je eden od staršev pasme bisaro, vnesen v zootehnični register odraslih živali, ki se gojijo na kmetijah na območju, ki omogoča tradicionalno in polekstenzivno rejo in na katerem se nahajajo tradicionalni viri prehrane živali. Poudariti je treba, da prašiči zaužijejo znatno količino kostanja, kar daje mesu svojevrstne organoleptične lastnosti. Prašiče se zakolje v pooblaščenih klavnicah in razkosa v pooblaščenih predelovalnih obratih, ki se nahajajo na geografskem območju predelave. Predelava se lahko izvaja le v obratih, ki jih je pooblastil vlagatelj na podlagi ugodnega poročila nadzornega organa. Certifikacijska oznaka vsake enote je oštevilčena, kar omogoča popolno sledljivost proizvoda vse do izvorne kmetije. Dokazilo o poreklu proizvoda je mogoče preveriti kadar koli v proizvodnem postopku na podlagi serijske številke, ki mora biti navedena na certifikacijski oznaki.

4.5 Metoda pridobivanja: Meso prašičev (pusto meso z glave, bočnega dela in trebuha) se razreže na srednje velike kose, prekuha v slani vodi in ogoli. Kruh se vključno s skorjo nareže na tanke rezine in omehča v mesni mešanici. Masi se dodajo začimbe, trakovi mesa, oljčno olje, paprika in česen. Ko je masa dovolj začinjena, se z njo takoj napolni prašičje črevo; sledi dimljenje nad blagim ognjem, zakurjenim z lokalnim lesom (hrastovim in/ali kostanjevim) in ki tradicionalno traja več kot štiri tedne. Zaradi svojih lastnosti se proizvod Chouriço Azedo de Vinhais da na trg kot cela klobasa in se vedno predpakira na kraju porekla. Za pakiranje se uporabi poseben material, ki ni strupen in nima škodljivih učinkov na proizvod, v običajnem ali nadzorovanem okolju ali v vakuumu. Pakiranje se lahko izvaja le na geografskem območju pridelave, da se omogočita sledljivost in nadzor ter prepreči kakršna koli sprememba okusa proizvoda. Takoj po začinjenju se prašičje črevo nadeva z maso; sledi dimljenje nad blagim ognjem, zakurjenim z lokalnim lesom (hrastovim in/ali kostanjevim), ki običajno traja več kot štiri tedne. Zaradi svojih lastnosti se proizvod Chouriço Azedo de Vinhais da na trg kot cela klobasa, vendar se vedno predpakira na kraju porekla.

4.6 Povezava: Na dolgo tradicijo in pomembnost prašičereje v tej regiji kaže obstoj številnih živalskih skulptur ter omemb davkov na te živali in njihove stranske proizvode v številnih občinskih dokumentih na tem območju. Povezavo med proizvodom in geografskim območjem določajo elementi: (avtohtona) živalska pasma, krmljenje živali z lokalnimi proizvodi, znanja in izkušnje glede izbiranja kosov mesa, počasno dimljenje nad ognjem, zakurjenim z lokalnim lesom, ter zorenje v zelo hladnih in suhih prostorih v regiji.

4.7 Nadzorni organ:

Naziv: Tradição e Qualidade — Associação Interprofissional para Produtos Agro-Alimentares de Trás-os-Montes Naslov: Av. 25 de Abril, 273 S/L P-5370-202 Mirandela Telefon: (351) 278 261 410 Telefaks: (351) 278 261 410 E-naslov: tradição-qualidade@clix.pt

Ugotovljeno je, da družba Tradição e Qualidade izpolnjuje zahteve standarda 45011:2001.

4.8 Označevanje: Etiketa mora vključevati napis: „Chouriço Azedo de Vinhais – Indicação Geográfica Protegida“ ali „Azedo de Vinhais – Indicação Geográfica Protegida“ ali „Chouriço de Pão de Vinhais – Indicação Geográfica Protegida“, logotip Skupnosti, spodaj prikazan logotip proizvodov „Vinhais“ ter certifikacijsko oznako, ki mora navajati ime proizvoda in zadevno omembo, ime nadzornega organa in serijsko številko (številčno ali črkovno-številčno oznako, ki omogoča sledljivost proizvoda).

(1) UL L 93, 31.3.2006, str. 12.